Publication: Magyar Közlöny
Issue: MK-2001-88 (Year: 2001, Number: 88)
Era: 1990-2004
Section: a 140/2001. (VIII. 8.) Korm. rendelethez
Paragraph Index: 81

17. Mobil daruk Gémmel felszerelt önjáró daru, amely rakománnyal vagy anélkül haladó mozgást végezhet, nincs szüksége épített pályára, és a stabilitását a súlypontjának elhelyezkedése biztosítja. Lehet kerekes vagy lánctalpas jármű, vagy egyéb mobil elrendezésű. Álló helyzetben a stabilitás növelésére tappancsok vagy más tartozékok támaszthatják meg. A mobil daru felépítménye teljesen vagy részlegesen körbeforoghat és lehet nem forgó kivitelű. A teheremeléshez és a gémbillentéshez rendszerint egy vagy több emelőberendezéssel és/vagy hidraulikus munkahengerrel van felszerelve. A mobil daruk gémje vagy teleszkópos vagy csuklós, vagy rácsos szerkezetű, vagy ezek kombinációja lehet. A gém olyan kialakítású, hogy könnyen le lehessen engedni. A gémre a teher felfüggesztését horogszerkezettel vagy más, különleges teheremelő csatlakozóberendezéssel lehet megoldani.

Source: https://magyarkozlony.hu/hivatalos-lapok/980c91764d4a8291c9c4c9642129cf09c3f409b3/dokumentumok/8fe9d8414219567027416cb80565e4e7cd4a4ace/letoltes